Ralf Tribuntsov

Ralf Tribuntsov (sündinud 22. septembril 1994 Silkeborgis Taanis)Korvpalluriverega sündinud poisist ujumislootuseks Õhtuleht, 4. detsember 2012 on Eesti ujuja.

Tribuntsov lõpetas 2013. aastal Audentese Spordigümnaasiumi ja 2018. aastal Lõuna-California Ülikooli USA-s.

Ujumistreeningutega alustas 1999. aastal spordiklubis Vinni Vaba Aja Keskus Monika ja Gunnar Tõnningu õpilasena. Aastast 2009 jätkas ta treenimist Audentese Spordigümnaasiumis Siiri Põlluveeri juures ning aastast 2014 USA-s Lõuna-California Ülikooli klubis peatreeneri Dave Salo juhendamisel. Eestisse naastes jätkas Tribuntsov treenimist Kalevi Ujumiskoolis ja sügisest 2024 Spordiklubis Garant Toni Meijeli juhendamisel. (vaadatud 7. detsember 2025) Aastatel 2020–2022 tegutses Tribuntsov Rakvere ujumisklubi Viru Swim põhirühma treenerina, 2023. aastast on Rakvere Spordiklubi treener. Tema tuntumad õpilased on Egle Salu ja Mirtel Merimaa.Ujumistreener Ralf Tribuntsov püstitas Eesti rekordid Virumaa Teataja, 27. november 2022

Sportlikud tulemused
Aastatel 2010–2018 kuulus Tribuntsov Eesti ujumiskoondisse, kuid loobus seejärel õlavigastuse ja motivatsioonipuuduse tõttu tippspordist. 2022. aastal alustas ta uuesti tõsiste treeningutegaKihlveo tõttu tippsporti naasnud Ralf Tribuntsov: Ironmani läbida oleks olnud liiga karm Delfi, 13. detsember 2023 ning ta kuulub aastast 2023 taas Eesti koondisse.

Tema parimad tulemused 25 m basseinis:
vabaujumises 50 m 20,77 (2025), 100 m 47,51 (2023), 200 m 1.49,87 ja 400 m 4.07,75 (mõlemad 2012)
seliliujumises 50 m 23,59 (2015, hooajal Euroopas 13. tulemus), 23,13 (2023, hooajal Euroopas 10. tulemus) ja 22,63 (2025), 100 m 51,12 (2015, hooajal Euroopas 13. tulemus), 50,49 (2023, hooajal Euroopas 13. tulemus), 50,25 (2024) ja 49,92 (2025), 200 m 1.57,82 (2013) 
liblikujumises 50 m 22,63 (2025), 100 m 52,30 (2016) ja 200 m 2.05,22 (2013)
kompleksujumises 100 m kompleksi 52,20 (2025), 200 m kompleksi 2.03,79 (2013)
Parimad tulemused 50 m basseinis:
vabaujumises 50 m 22,07 ja 100 m 49,39 (mõlemad 2025)
seliliujumises 50 m 24,87 (2025) ja 100 m 55,03 (2015) 
liblikujumises 50 m 23,38 (2025) ja 100 m 53,79 (2014)
kompleksujumises 200 m kompleksi 2.08,77 (2014).

Ta on Põhjamaade juunioride meister (2011), Ameerika/NCAA meister (2015), Läti meister (2016). Ta on tulnud vaba-, selili-, liblik- ja teateujumises 31 korda suvistel meistrivõistlustel (2010, 2012–14, 2016, 2018, 2025) ning 31 korda lühiraja meistrivõistlustel (2011–13, 2015–16, 2022, 2024) Eesti meistriks. Tribuntsov on parandanud 58 korda lühiraja ja pikaraja basseinis Eesti rekordit, sh 21 korda teateujumises.

Ta tuli 2025. aasta oktoobris ujumise maailmakarikavõistluste etapil (25 m bassein) Carmelis (USA) vabaujumises 50 m-s esikohale ajaga 21,12 ja 50 m seliliujumises teisele kohale ajaga 22,91, Toronto etapil 100 m seliliujumises kolmandale kohale ajaga 49,92 (kõik tulemused olid Eesti rekordid).Ralf Tribuntsov Swimcloud Tribuntsov sai 2025. aasta maailma karikavõistluste kolme etapiga kokku 112,8 punkti, mis andis 18. koha.Tribuntsov sai MK-etapil Eesti rekordiga kolmanda koha, võitja ujus maailmarekordi Postimees, 26. oktoober 2025

Poolas Lublinis 2025. aasta detsembris toimunud lühiraja Euroopa meistrivõistlustel vabalt teateujumise eelvõistlusel püstitas Tribuntsov avavahetuses 50 m Eesti rekordi ajaga 20,77, meeskond sai ajaks samuti Eesti rekordit tähistava 1.25,03.Tribuntsov ülivõimsa Eesti rekordi järel: see ei tundunud kõige parem ujumine Postimees, 2. detsember 2025 50 m seliliujumises tuli ta Euroopa meistriks ajaga 22,68. Sama võistluse poolfinaalis oli ta viinud Eesti rekordi 22,63 peale.

Tunnustus
Lääne-Virumaa parim meessportlane 2012, 2013, 2014, 2015, 2023, 2024
Eesti parim meesujuja 2023
Rakvere linna aumärk Vallimäe medal 2025Ralf Tribuntsov saab Vallimäe medali Virumaa Teataja, 9. detsember 2025

Isiklikku
Tema isa Raivo Tribuntsov on korvpallitreener. Vend Raimond Tribuntsov on korvpallur, kes võitis 2012, 2013 ja 2014 BC Rakvere Tarvase meeskonnas Eesti meistrivõistlustel pronksmedali.

Viited

Välislingid

 Ralf Tribuntsov andmebaasis Swimcloud
 Deivil Tserp. Korvpalluriverega sündinud poisist ujumislootuseks Õhtuleht, 4. detsember 2012
 Eesti ujumises ei ole keegi nii vägevalt tagasi tulnud nagu Ralf Õhtuleht, 29. november 2022
 Eesti meeste ujumise ajalugu teinud Ralf Tribuntsov: ma loodan, et ma üles ei ärka! Delfi, 7. detsember 2025

Kategooria:Eesti ujujad
Kategooria:Eesti ujumistreenerid
Kategooria:Sündinud 1994